Pociūnų tvenkinys
Pociūnų tvenkinys – tvenkinys Kauno rajone, Vandžiogalos seniūnijoje, Gynios slėnyje, 13,5 km nuo jos žiočių. Tvenkinio ilgis iš pietryčių į šiaurės vakarus – 3,55 km, plotis – iki 0,28 km. Altitudė 50 m. Krantai pietrytinėje tvenkinio dalyje aukštoki. Aplinkui daugiausia plyti dirbami laukai, tik ties tvenkinio viduriu abiejuose krantuose stūkso miškelis. Plotas 46,4 ha. Didžiausias gylis 7,3 m. Tūris 1,2 mln. m³. Pasroviui iškart telkšo Janušonių tvenkinys. Vanduo naudojamas laukams drėkinti. Prie tvenkinio yra Pociūnų, Vigių kaimai. Pociūnų tvenkinys įrengtas 1975 m. Pietinį tvenkinio galą kerta kelias  A8  Panevėžys–Aristava–Sitkūnai , rytine pakrante eina kelias  1927  Jackiškiai–Vigiai–Rokiškis .